
فى سلا یات کا 
لفضيلة الشيخ: د. أحمد عبد المنعم 





السلام عليكم ورحمة الله وبركاته. بسم الله والصلاة والسلام على رسول 
الله -صلى الله عليه وسلم-» أهلاً بكم أعزائي المشاهدين في هذا 
البرنامج؛ برنامج آيات تتلى مع موقع الطريق إلى الله حقيقة جزاهم الله 
خيراً موقع الطريق إلى الله في انتقاء هذه الفكرة؛ فكرة آيات تتلى» لأن 
الناس يسمعون كثيراً بعض الآيات» ولا سيما الآيات التي خصها الشرع 
بكثرة التلاوة» سواء تتلى في الصلاة أو الإنسان يتلوها مع نفسه قبل 
نومه كثرة تلاوة الآيات» طالما أن الشرع خص هذه الآيات بكثرة 
تلاوتا لابد أن فيها معنى ينبغي أن يكرر ولا سيما على عموم الناس, 
فكان بفضل الله برنامج آيات تتلى لمواسم متعددة» وهذا العام مع أخي 
فضيلة الشيخ عمرو الشرقاوي» هو هيكون إن شاء الله معكم في سورة 
السجدة, وأنا بإذن الله -سبحانه وتعالى- معكم في سورة ق. 

نبدأ بإذن الله -سبحانه وتعالى - هذه السورة العظيمة, سورة ق. وحقيقة 
قبل أن أبدأ معكم في هذه السورة من الكتب اللي استفدت منها كثيراً 
في تحضير هذا امجلس, كتاب مجالس القرآن الجزء التاني للدكتور فريد 
الأنصاري -رحه الله-, أنصحكم بقراءته, ولا تكتفوا أبداً بسماع» يعني 
دايماً اللي يريد إن هو يتعمق في فهم كتاب الله لا يكتفي بكتاب ولا 
بدرس» فلابد أن ينهل كما روي عن النبي -صلى الله عليه وسلم- 
وعن ابن مسعود: "منهومان لا يشبعان طالب علم وطالب مال". 


سورة ق؛ تعالوا نبدأ نعيش مع الأول جو سورة ق واهتمام البي - 
صلى الله عليه وسلم- بمذه السورة, وبالتالي طالما أن لما البي -صلى 
لله عليه وسلم- اهتم بالسورة دي حصل اهتمام مجتمعي بمذه السورة, 
والمعنى ده كنت ذكرته لما تحب تعرف خواص سورة معينة فيه كتب 
معينة لخواص السور, كنت دايا بنصحكم بكتاب خواص القرآن 
الكريم, أنا مش فاكر المؤلف كان المويمل تقريباً طبعة دار ابن الجوزي, 

فحاولوا برضه لا تيجي تعيش سورة, افتح الأول شوف هل فيها 


كنت شرحت لكم كيف نكتشف الخواص؟ 

اكتشاف خواص السورة, إما بالآثار الواردة أو بتدبر اللي بنسميها 
الفرائد, يعني إيه الفرائد؟ يعني السورة دي جت فيها قصة ماجاتش غير 
في السورة دي مثلاً أو لفظ لم يأت إلا في هذه السورة» أو طريقة بيان 
م تأتِ إلا في هذه السورة, فبالتالي بتتبع مثل هذه الأمور أو لفظ تكرر 
أو اسم من أسماء الله لم يأت إلا في هذه السورة, الفرائد دي بتعرفنا 
خصائص هذه السورة. 

طيب تعالوا بقى نعيش كده مع خواص سورة ق سواء الأثرية أو العدبرية 
ومع الجو اللي بتعلمنا فيه سورة ق عشان نعرف هي بتعا إيه. 
خواص سورة ق الأثرية 

خواص السورة الأثرية 

- أول حاجة كان فيه اهتمام عظيم من النبي -صلى الله عليه وسلم- 
بسورة ق ولا سيما -وركزوا في المعنى ده- في المجامع الكبار» يعني إيه 

في المجامع الكبار؟ يعني المجامع الكبار عندنا إيه؟ أكبر مجامع عندناء 
عندنا العيد» عندنا خطبة الجمعة, عندنا الصلوات, البي -صلى الله 
عليه وسلم- قرأ ق في العيد وقرأ ق في خطبة الجمعة وقرأ ق في صلاة 
الصبح» انت متخيل؟ وني كل مرة كان بيقرأ فيها ق كان بيلفت انتباه 
الناس» تيجي حد يسألء هو البي -صلى الله عليه وسلم- قرأ إيه في 
العيد؟ يقول له ب ق في الركعة الأولى واقتربت الساعة في الركعة الثانية, 
أم هشام بنت حارثة حفظت -انت متخيل- حفظت سورة ق من 
كثرة ما النبي -صلى الله عليه وسلم- بيقرأها على المنبر وكانت بتقول 
إن بيتهم كان جنب منبر النبي -صاى الله عليه وسلم-», فكانت 
بعسمع كثرة قراءة سورة ق من النبي -صاى الله عليه وسلم- 
فحفظتهاء انت متخيل يعني إيه تتكرر على مسامعها سورة ق على 
المنبرء لدرجة إن هي تحفظ السورة؟ أيضاً إن بعض الصحابة أظن كان 
اتمه قطبة بن مالك كان رايح يصلي صلاة الصبح مع البي -صلى 
لله عليه وسالم- وأثر فيه حتى كان بيسأل على كلمة 'وَالنَخْلَ 
باسقاتِ". وشوف التفات الصحابة وطبعاً ده المشهد الكون اللي هو 
بيشوفه وأثر فيه عشان كده كتير يقول لك إيه؟ سورة ق تقرأ في 

الجامع الكبار. يبقى إذاً واضح إن فيه معنى مهم إنه يُبَتْ في المجامع, 
يعني لو قدر إن واحد يدي كلمة في الحج مثلاً جمع له عدد كبير من 
الناس» ناس غير مسلمين أصلاً. إيه امعان الحورية اللي لازم يوصلها؟ 
من هذه المعان؛ المعانى اللي في سورة ق. طيب» يبقى ده الاهتمام 
الأثري مع البي -صلى الله عليه وسلم- لذلك ومن العجيب أوي 
النبي كان بيقرأ سورة ق على المنبر وكان يُذكر المسلمين بسورة ق وف 
ختام السورة قال له ربنا -سبحانه وتعالى - في نفس السورة: "فَذْكْز 
بالْْرْآنِ من ياف وَعِيدِ" فكان النبي -صلى الله عليه وسلم- يذكر 
بالقرآن عموماً وب ق خصوصاً. 


طيب موطن السورة وموضع السورة ثميز في إيه في ترتيب المصحف؟ 
البي -صلى الله عليه وسلم- حديث مشهور لواثلة بن الأسقع إن 
النبي -صلى الله عليه وسلم- قال: "أعطيثُ مكان التوراة السبع 
الطّوالَ» وأعطيث مكان الزَّورٍ المئين» وأعطيث مكان الإنجيل المثائ, 
-وقال البي -صلى الله عليه وسلم- في لفظة بتخلي الإنسان لو 
مقتنع باللفظة دي إن هو ينتفض جنا عنهاء قال النبي -صل الله 

عليه وسلم- وفضّلث بالمفصّلٍ"' إيه ده؟ المفصل في القرآن فضل به 
النبي -صلى الله عليه وسلم- على كل الكتب السابقة؟ يعني فيه 
معنى حوري موجود في سور المفصل المعنى ده هو اللي بيعمل التغيير, 
لذلك أمنا عائشة قالت: "أول ما نزل من القرآن المفصل". يبقى فيه 
اهتمام» سعيد بن جبير يروح يسأل بن عباس -من تلامذة ابن 
عباس- يقول له: أنتم كنتم بتسموا المفصل ده إيه؟ قال كنا نسميه 
الحم طبعاً الحكم لها معان كتير لقلة النسخ في الآيات» الأحكام 
اللي فيه ثابتة بتتكلم على معان عقدية ثابتة» وأيضاً لو وسعنا المعنى 
اللفظي للمحكم إن بیخکم دين الإنسان باهتمامه بمذه المعاني, 
وبيظل دين الإنسان في حالة من إن هو دين أجوف لو هو لم يحكم 
مغل هذه المعان» فإذاً دين الإنسان لا بيبنى على هذه المعانى من 
البداية يكون دين محكم, بناء دين الإنسان أولة ودين الناس على 
معان خاوية من التي ذكرت في المفصل ده ليس بناءً محكماً. ده بينهار 
مع أي ابتلاءات مع المشاكل» وتجد بقى صور الإلحاد النفسي وإلحاد 
اللامبالاة اللي بتظهر بسبب إن مفيش بناء محكم. 


١‏ صححه الألباني 

طب أنا ليه بتكلم عن المفصل لأن سورة ق اللي احنا بنتكلم عنها 
النهاردة إن شاء الله هي -على قول طبعاً كتير من العلماءِ- هي دي 
أول سورة في المفصاء يعني عايزك تتخيل كده» انت بتقرأ بتختم 
خاتمتك بقى في رمضان وبتقراً بة بقى البقرة, وطبعاً كان بعض التابعين 
يروح يسأل الصحابة حديث أوس بن حذيفة الثقفي قال: كيف كنتم 
تحزبون القرآن؟ ب يعني أنتم كنتم بتقرأوا القرآن في سبع أيام, بتقسموها 
إزاي؟ يعني أنا عايز أختم القرآن في أسبوع» قال ثلاثة وخمسة وسبعة 
دي سورء تلاتة وخمسة وسبعة وتسعة وحداشر وتلاتاشرء قال 
والمفصلء يعني هو بيقسمه كده إن البقرة وآل عمران والنساء دول 
تلاتة, وبعد كده خمسة بياخد مثلاً من المائدة لغاية التوبة» وبعد كده 
ياخد من يونس للنحل» ومن سبحان للفرقان» ومن الشعراء ل يس» 
عشان تحفظها من سبحان للفرقان ومن أولها الشعراء وآخرها وما 
علمناه الشعر اللي هي يس» وبعد كده بياخد من الصافات لغاية 
الحجرات» زي ما قلنا سبحان والفرقان. الصافات والحجرات» وبعد 
کده ق ده المفصلء كانوا ده وردهم» يعني ده كان غالب الصحابة لا 

يحب ختم کان بيختم كده, فکانوا بيسيبوا المفصل ده لوحده» يعني ده 
بيعتبروه جزء على بعضه» يبقى البي -صلى الله عليه وسلم- قال: 
'فُضّلت بالمصّل'. أمنا عائشة قالت: "أول ما نزل من القرآن 
المفصا" وابن عباس بيسميه المحكم وكانوا بيعملوه ورد لوحده, إيه 
ده؟ ده واضح إن المفصل ده طاقة تغييرية مهولة. 

لذلك اختلفوا يعنى إيه المفصل؟ أشهر الأقوال إن كثرة الفواصل بين 
الآيات» طب إيه الفكرة في كثرة الفواصل؟ كثرة الفواصل بين الآيات 
قنع القلب إن هو يتشتت,ء الآيات الطويلة ممكن واحد یسرح» فانت 
لها تحب تخاطب واحد في بداية الخطاب القرآنى وبداية الخطاب 
الدعوي العام انت محتاج تعمل حالة من إنك انت تخطفه, الكلام 
يؤثر فيه» ما يحصلوش حالة من الشتات» يعني لما يستقر الدين ويقبل 
ويستسلم لأحكام الشريعة ممكن بقى تديله آيات الولاء والبراء 
الطويلة وآية الدين في سورة البقرة» ممكن يسمع آيات المعاملات, 
لكن هو محتاج هذا الخطاب أولة. 

يبقى بداية ق» تخيل بقى انت بتقرا وبتقرا وبتقرا بسرعة وبدأت تقرب 
من المفصلء كأن دقات قلبك هتتزايد, هتوصل بقى ل فصل به البي 
-صل الله عليه وسلم- للمحكم., للطاقة التغييرية المهولة» انت 
داخل على إيه؟ انت داخل بقى على طافقة جديدة. فانت داخل على 
المفصاء فالمفروض اللي بيختم القرآن أو يُقَضّل للي داخل يختم 
القرآن أول ما يقرب من ق هو هنا محتاج تعامل مختلف. وكان بعض 
الناس حاول إنه يدور التقسيمة اللي النبي قالها -صلى الله عليه 
وسلم- اللي مكان التوراة واللي مكان الإنجيل واللي مكان الزابور 
وبعد كده فُضّلت بالمفصل كان بيحاول يدور إن أكيد فيه معنى حوري 
في كل التقسيمات دي وفيه معنى حوري في المفصل. 

المهم ده كان الجو الترتيي لسورة ق الجو الأثري» طب الجو بقى 
الداخلي للسورة؟ هنفاجاأً إن السورة من بدايات الحرف الواحد القوي, 
ق» أنا عايزكم يا جماعة تنخيلوا دابماً. لحظة ماع الكفار للقرآن اللحظة 
الأولى» تخيل كده لما النبي -صلى الله عليه وسلم- فجأة يقف في وسط 
الناس, القارعة! في إيه؟ إيه اللي حصل؟ الحاقة, تخيل ها البي -صلى 
الله عليه وسلم- فجأة يقول هم إيه؟ "ق -إيه- وَالْقْرْآنِ الْمَحِيدٍ". 

لحظة التلقي الأولى القرآن له زي تعبير مقالة إبراهيم السكران -كنت 
فصلت ده في درس في نميزات الخطاب القرآنن- سطوة القرآن» القرآن 
له سطوة» إنه يحاصر النفس البشرية. طيب» لا نيجي نشوف جو 
السورة, هنفاجاً. وده حاجة أنا نفسي المرة دي مع إن بفضل الله 
اتكلمت عن سورة ق أكتر من مرة, المرة دي أنا فوجئت إن فيه قول 
بدأت به السورة للكفار» وطول السورة حملة قوية عجيبة من القرآن 
هدم هذه المقولة, إن احنا عندنا يا جماعة في الإسلام أسس لا نسمح 
المساس بماء ولو حد فكر يمس هذه ا ا 
قوية, منها التوحيد ومنها إنكار البعث, قضية الدار الآخرة. النقاط 






دي لا بتمس؛ القران بيهجم هجوم قوي جداً وينسف هذا الخطاب» 
لذلك هم بدأوا جو السورة -عشان نلاحظ- جو استهزائي من البعث» 
ا ا ل ا 
ل قال ربنا: ما أَطَعَيْقُه كَفَارٍ مُعْتَدِ عَنِيدِ مُرِيبٍ, كل دي ألفاظ 
وردت في السورة» أصحاب الرس غريبة قوي وأنا بقرأ أصحاب الرس» 
والخلاف المشهور فيها إن هم وا أصحاب الرس إنه جابوا النبي بتاعهم 
ورموه في البير وردموه عليه وفوجئت إن هي ذكرت في سورة الفرقان 

وسورة ق, يعني الجو العتوي ده مجموعة الأقوام المتتالية دي ماجاتش 

في سورة وراء بعض غير في سورة ق» يعني قوم ع للاقيها جت في 

الدخان وق» أصحاب الرس في الفرقان وق» الرصة اللي ورا بعض اللي 
في آخر الصفحة الأولى دي ماجاتش غير في سورة ق» ففيه مميزات في 

سورة ق تعرفنا إن هى بتخاطب ناس في حالة من الطغاة, بيطعنوا في 

جو إعلامي معمول, والسورة هنا جو دفاع عن العقيدة الإسلامية, ولا 


نبدأ بقى مع بعض السورة, تبدأ السورة» وزي ما بقول لك حاول تعيش 
كأنك بتسمعها لأول مرة. ق» انت تلاقيك وقفت» برغم إن ق مش 
آية على فكرة. يعني ق مش محطوط جنبها آية في العد بتاعناء لكن 
انت تلاقيك وقفت لدرجة إن بعض الناس قال ق معناها إنك تتوقف› 
واختلفواء إيه معنى ق؟ وطبعاً ده أنا كنت فصلتها في أول سورة 
الأعراف. الخلاف في الحروف المقطعة. هل دي مجرد تحدي؟ هل ده 
قسم؟ هل ها معاني تفهم من سياقتها القرآنية زي ص» وفيها اختصام؟ 
ولقوا إن فيه خصام واختصام كتير في سورة ص» هل ق والتوقف إنه 

يتوقف عن الحياة ويفكر في البعث, لأن هنفاجأ إن سورة ق بتعالج معنى 
-هنجيله إن شاء الله- مسألة الريبة والشك» يعني سورة ق يا جماعة 
اللي يعيش معاها واحد عايش في شك وغفلة وسكرة وارتياب» السورة 
بتيجي تمزه كده وتفوقه وتطلعه من الحالة دي لخالة اليقين» وبدايتها 
فعلاً بدايتها كحزب لوحده؛ حزب المفصل فعلاً نزع للغطاء, "فَكُشَفْنَا 
عَدكَ غِطَاءَكَ فَبَصَرْكَ الْيَوْمَ حَدِيدٌ", 'لَقَدْ كنت في عَفْلَةِ مَنْ هُذًا". هم 
من الأول بادئين ألفاظ -هتلاحظ في السورة- ألفاظ الريبة» ألفاظ 
اللبس» ألفاظ المرَخْ. مريج اللي هو الاختلاط, حالة من التردد واللبس 
واختلاط الأمور, السورة بتنفي ده السورة جاية تعالج إن فيه قضايا ما 
عندناش فيها لبس» مفيش فيها إيه؟ والله أصل جايز والحق والحياد, 
الخطاب ده مش قرآن, فكرة أصل فيه قضايا أنا ماينفعش أطرحها 
بوثوقية» أصل هذه تسمى دوغمائية» لو انت لازم تعتبر إن رأيك لا لا 
لاء فيه قضايا عندنا في الدين, مفيش فيها الكلام ده» فيه قضايا زي 
التوحيد والدار الآخرة» لا يسمح جا بمثل هذاء والمنهزم نفسياً اللي 
بيقدم خطاب التوحيد وخطاب الدار الآخرة, بمذا التردد ده في قضايا 
فروعية» في قضايا نقاشية, في قضايا مفيش فيها أدلة قطعيةء في قضايا 

فيها أدلة ظنية؛ ده ممكن» لكن لما نيجي نتكلم بُطرح أصل الدين على 
انه فيه تردد, لا فبالتالي هم ف أمر مریج› هم في لبس» هم مريب» ده 
أوصافهم هم» لكن أوصاف القرآن اللي بيسير مع الخطاب القرآي هو 


ق من أول لحظة ويقسم الله -سبحانه وتعالى- أن المجد لهذا القرآن, 
ومن سار مع هذا القرآن. "إن الذي فَرَض علي اران -زي آخر 
القصص- لَرَادُكَ". زي ما التزامك بالقرآن خرجك من مكة, التزامك 
بالقرآن هيرجعك تان مكة منتصراً. 
فإذا كان ق نزلت في وقت فيه استضعاف وشدة فاجد لهذا القرآن, 
إزاي؟ خطاب القران كان بيجي يا جماعة إيه ده؟ ده احنا مستضعفين؟ 
ده احنا مشردين» أين هذا المجد؟ الفكرة كلهاء 'وَقَالَ الّذِينَ أوثُوا الْعلْمَ 
4 > اللي عندهم العلم ما بينبهروش برخرف قارون» 
خد بالك لما تيجي تقرأ -واحنا في شهر رمضان- أما تيجي تقر 
القصص القرآنى كل قوم من الأقوام أُهلكوا؛ ماكانش المسلمين متوقعين 
هيهلكوا إزاي» لإن داياً أوصاف الكفار في القرآن -وهيجي لنا إن 

شاء الله في الحلقة التالتة مع سورة ق- إن القرآن بيوصف أهل الباطل 
دابماً من التمكن الدنيوي» خد بالك مش بس تقدم» متمكنين مسيطرين 
دنيوياً. 'أَتَارُوا الْأَرْضَ وَعَمَرُوهَا" في سورة »> هنا "فَتَقَبُوا في 
اباد" وصل من القدرة إن هو يسيطرء ويصل كمان إيه زي سورة 


الل 50 6 


1 ل عسي 2 ارا 2 
الشعراء إنه بيعبث تماما "أتبنون بکلٌ ربع اة تبثو 


الأقوام اللي كانوا بيهلكوا ماكانش عنده توقع» هيقول لك إزاي؟ قوم 
نوح» احنا تكلك؟ يعدوا عليه ويتريقوا عليه, قاعد بيبني سفينة احنا نغرق 
إزاي يعني؟ فهو ماعندهمش تصور أبداً إن هم ممكن يهلكوا. 

فامجد هذا القرآن "ق وَالْقُرَآنٍ الْمَجِيدٍ * بَلْ عَجِبُوا". تقديم الشبهة في 
صورة تعجب دي لعبة إعلامية» عشان التعجب وفكرة إنك تسخرء 
التعجب والسخرية يعني إيه بتسيل كده وبتوصل للمشاهد من غير ما 
يشعر» فبالتالي هو بيتبنى» فبیخاف» يعني ا تخيل مثلاً إيه؟ كل برامج 
التوك شو بتتعجب؟ إيه ده؟ معقول إزاي؟ لا حول ولا قوة إلا بالله ما 
ينفعشي» فتلاقيك انت خايف تخالفهم, تقول آه فعلاً ده غلط, وانت 
مانتاش عارف إيه اللي خلاك تقول كده» لكن انت تخاف طالما حصل 

تعجب إعلامي من شيء» أو سخرية من شيء, تلاقيك تجد إن المشاهد 
بخاف يتبنى الرأي المتعجب منه أو المسخور منه, دايماً لما يُسخر من 
حاجة ويتعجب منها دي لعبة إعلامية لازم تكون يقظ. فهما بدأوا 
بصيغة تعجب وهنشوف كمان الصيغة اللي عملوها الإعلامية» "بل 
عَجِبُوا أن جَاءَهُمْ مُنْذِرٌ مِنْهُْ", خد بالك التقديم منذر قبل منهم, 
الخطاب الإعلامي بتاعهم, انتم مستعجبين من النذارة ولا إن هو بشر؟ 
ودابماً شبهات الكفار يضربوها على بعض ويحطوها كده. إنت دورك 
إنك تفكك الشبهة, ايوة يعني انتم متعجبين من الإنذار ولا إن هو 
بشر؟ انتم قدمتم الإنذار واضح إن ده اللي مضايقكم والدار الآخرة, 
سيبك من قضية البشرية دي لعبة انت بتلعبهاء لأن أصلاً البشرية دي 
رحمة بكم إن القرآن مانزلش على ملك, لأن أصلاً انتم لو كان نزل 
على ملك كنتوا قولتم مش کان نزل على واحد زيناء فانتم متعجبين 
من النذارة» لذلك الرد في السورة هنا ماكانش على البشرية» غير 
شبهات سورة الفرقان. 

"بل عَجبُوا أن جَاءَهُمْ مُنَذِرٌ مِنِهُنْ" الجملة اللي هتتقال دي السورة 
كلها رد عليهاء من أول "فَقَالَ الْكَافِرُونَ هذا شَيْءٌ عَحِيبْ * اذا مِنْا 

كنا نابا ذلك رَجْعْ بَعِيدٌ" القرآن لم يسمح بتجاوز هذه اللفظة» وشن 
هجوم قوي جداً في سورة ق على هذه اللفظة, يبقى يا جماعة احنا اللي 
عايز يعمل في الدعوة» لازم يبقى عنده أولويات, إيه الشبهات اللي 
ننتفض للرد عليها؟ إيه المعاني التي لا نسمح أن تغيب وتخفت في دينناء 
معنى الدار الآخرة, لما حبوا يطعنوا في الدار الآخرة قدموها بصورة 
تعجبء الأول قالوا إيه؟ هذا شَيْءٌ عَجِيبٌ» هو إيه اللي شيءٌ عجيب؟ 
يعني كان يقول الأول الحاجة, لكن هو قدم التعجب» زي ما قلت 
بحيث إن المشاهد يقول آه فعلاً ده حاجة عجيبة قوي, وشوف الطريقة 
ذا مِثْنَا وَكُنَا ثُرَابَا ايوه هو هيكمل؟ لا ما كملش» كأنه يقول لك إيه؟ 
من شدة تعجبي أنا مش قادر أقول, لا لا لا يعني هو كان أصل الكلام 
إن فيه حذوف أإذا متنا وكنا تراباً نبعث ونحاسب» هو مش عايز يقول 
حتى, مش قادر يقول قضية البعث ولا عايز يقولها نفرة منها وحتى عايز 
يظهر للمستمع إن دي كلمة أصل لا تقال كلمة لا ينطقها عقل,» شوف 
الطريقة الإعلامية إزاي بتبث في صدور الناس؟ وبعد ما قال كده 
ماكملش الجملة أَإِذَا مِثْنَا وكا تُرَابَا.. ذلك رَجْعٌ بَعِيدٌ ده مستحيل, 
مستحيل أبداً إن ده حصل» خلاص؟ 

يبدأ بقى الرد القرآن» طريقة بقى الرد القرآن: 

-أول حاجة, إثبات قدرة الله في النقطة اللي بيتكلموا فيها 

-تاني حاجة إثبات قدرة الله عموماً. 

-تالت حاجة من قال مثل قولكم أهلكه الله. 

-رابع حاجة -خد بالك ترتيب السياق القرآنئى في سورة ق- رابع 
حاجة انتشال هذا یکل مر من لحظة الحياة إلى لحظة الموت» ثم التدرج 
في مراحل البعث إلى أن يلقى في جهنم, ثم عودة به مرة أخرى إلى القوم 
اللي أهلكواء ثم عودة إلى الكلام عن قدرة الله تحس إنه ترة 
نرجع لنفس الكلام ثم إقرار الحقيقة التي أنكروها بطريقة 

التقربر. يعني في آخر حاجة اذللك حف غلا تب 

يعني طريقة القرآن فعلاً لما قعدت أتأمل» تقرا السورة على بعضهاء تحس 
إن القرآن أحاط كم بدأ بقدرة ربنا في النقطة دي "قد علمتا ما تفص 
الْأَرْضُ مِنْهُمْ", قدرة ربا 'أَفَلَمْ ينَظرُوا" قدرة مطلقةء إهلاك السابقين, 
وبعد كده يندشل بمفرده. ويتقال له خد بالك الشبهات اللي انت كنت 
بتقعد تقوها وساوس صدرك والريبة اللي كانت في صدرك والجو 

الإعلامي ده ربنا يعلمه, "ما يَلْفِظُ من فول" احنا قلنا فيه هجمة 
إعلامية من الكفارء وني مقابل اء فتجد كلمة الكلام كتير في السورة 
"قال الِّينَكفَُوا" "تايط ِن قول" "فاص على ما وود يبقى 
كان واضح إن فيه هجمة إعلامية من المشركين بتواجه برد قرآن فوي, 
معلش آنا هتكلم بسرعة عايزكم تعيشوا معي جو السورة, فتجد إن 
السورة بدأت كده. وطوفت قدرة ربنا خصوصاء قدرة ربنا عموماء 
إهلاك السابقين» البعث والدار الآخرة, إهلاك السابقين» قدرة ربناء 
الكلام عن البعث بس المرة دي بإقرار» يعني في الآخر ربنا بيقول هم 
الأمر منتهي ده أنا بكلمكم عن حقيقة قرآنية كونية وهنقولها إن شاء 
الله إن ربنا أحيانا في التالت. 

طيب» "قد عَلِمْنَا مَا نفص الْأَرْضُ مِنْهُمْ". هم مستدكرين البعث عشان 
إيه؟ شبهتهم في البعث إيه؟ زي ما کان واحد حب يعمل حركة إعلامية 
برضه روشة كده في آخر سورة يس وخد حتة من العظام وفتفتها كده 
وقام قايل إيه؟ معقول احنا لما نبقى كده نبعث تاني؟ تحس إنه عمل شو 
إعلامي فالناس تلاقي العضم تفتت وطار فتقول اه فعلاً ده لا يمكن 

ذَلِكَ رَجْعْ بَعيدٌ فلازم يرد عليه رد قوي, "قد عَلِمْنَا ما ما تنص الْأَرْض 
مف" مِنهُمْ" كل جزئية بتنقص من جسمك وبيأكلها الدود الله يعلمها. 


القرآن بيكلمك عن أبعاد في علم الله لا تصل إلى ذهن بشرء يعني تخبل 

لما ربنا يكلمك عن إحاطة علمه فيقول لك: "وَمَا تَسْقْطُ من وَرَقَةِ إل 
يَعْلَمُهًا" > من الذي يأبه بالورقة التق سقطت أصلاً؟ يعنى 
انت بتبقى ماشي كده مسافر على طريق زراعي وتبص على بمينك 
ومالك مليارات الأوراق» من الذي يأبه بسقوط ورقة؟ الله يعلمه, من 
الذي يأبه الآن الآن ني هذه اللحظات؟ مليارات المليارات المليارات 
من الجئث في الأرض ويأكل الدود منها ونقص من ده اتنين مللي» ومن 
ده خمسة مللي» ومن ده واحد سنتي» الله يعلم ذلك, وبصيغة قد "قد 
علمتا مَا تنص غ رض منهم" > وهتشوفوه وده مكتوب "وَعِندَنَا كتَابٌ 
حَفيظً" وخلينا نتکلم بصراحة» عايزك تعيش جو السورة كده» وخلينا 
نتكلم بصراحة, انتم مش مستبعدين القدرة انتم مكذبين بالبعث» "بل 
كَذَّيُوا الي لما جَاءَهْعْ", عشان نبقى واضحين» القرآن يحاصر النفس, 
"بل كَذَّبُوا باحق لما جَاءَهُمْ فَهُمْ في أَمْرٍ مَرِيج". المرج ده الاضطراب, 

والمرج يعني اختلاط الأمور عليه ليه؟ لأن هو بينكر البعث» فعمال 
يدور على أي شبهة, مرة يقول الكلام ده سحرء لذلك من المعاني 
العجيبة قوي كنت بقرأ النهاردة في سورة هود "ئن قُلْتَ إِنَكُم مَبْعُونُونَ 
من بَعْدٍ الْمَوْتٍِ لَبَقوَنَ الَذِينَ كَفَرُوا إِنْ هذا إل -إيه- سِخْرٌ" هود:۷» 
إيه ده؟ هو بيقول هم انتم مبعوثون, بيقولوا سحر؟! لما وجدوا تأثير 
الإعان بالبعث بيقلب حياة الإنسان قالك ده بيسحرهم., يعني إن هم 
بيقولوا على الدين ده سحر اعتراف بتأثير القرآن في الناس أصلاً. فربنا 
بيقول هم انتم مضطربين مفيش حجة واحدة ولا شبهة واحدة فَهُمْ في 
أَمْرٍ ف حرف إحاطةء فَهُمْ في أَمْرٍ مُريج. 


لذلك سورة ق بتنزع هذه الريبة عنهم, فَهُمْ في أَمرٍ مرِيج» طيب بالرغم 
إن هم كذابين وبالرغم إن هم في التراب» القران 505 العقلاء منهم, 
'أَفَلَمْ يَنظُرُوا إل السّمَاءِ" خد بالك فَوْقَهُمْ انت مش محتاج تسافر 
عشان تشوف قدرة ربناء لا لا لا انت بس أَفَلَمْ يَنَظُرُوا إل السَمَاءِ 
نَوْقَهُمْ كيف بَنَيْنَاهَا وَرَيَئَامَاء خد بالك, الآيات هنا جمعت ما بين 
النفع والجمال؛ يعني الكون مش مصمم إنه يبقى نافع فقط, لإن كان 

ممكن يبقى إيه؟ شوية مكعبات هندسية ولوا أسود» وانت محتاج أكل, 
محتاج تاكل شوية بطاطس وحتة لحمة عشان تتغذى, لاء الكون مش 
بس كده» الكون مبني ومحكم ومزين لأن الله جميل يحب الجمال» فتجد 
إن الآيات هنا فيها بناء وفيها تزيين, 'أَفَلَمْ يَظْرُوا إل السّمَاءٍ فَوْفَهُمْ 
كنف بَنَيْنَاهَا وَرَيَنَّاهَا -وإحكام- وما ها من فُرُوج". أنا أُفَصبّل إن 
البداية في النقاش مع أي شخص مهما كان بعيد. البداية بالنظر في 
الكون. ويعني بفضل الله الواحد ناقش مع ملحدين كتيرء البداية في 
إحكام الكون وإتقان الكون بداية مهمة, حتى لو أنكرها المخالف» فيه 
ناس تقول لك الكون عشوائي» مهما أنكر وخصوصًا لو دارس في 
الطب مهما أنكر تفاصيل الجسد والقلب والإتقان, وإن الدكتور اللي 
في أقصى الشرق هو بيتعامل بنفس الحاجات اللي الدكتور اللي في 
أقصى الغرب بيفتحوا في نفس المكان لا يحبوا يعملوا عملية القلب ليه؟ 
لأن الجسد متقن بنفس الإتقان. لو كان عشوائي طب على الأقل 
القلب مرة يطلع كده» لا فيه إتقان وإحكام وطبعاً لو قعدنا نتكلم في 
الخلق ده يعني لا نخصيهاء نعم الله -سبحانه وتعالى- لا تحصى, 
'وَالأَرْضَ مَدَدْنَاهَا وَالمََْا فيا روَاسِيَ وَأَنبََْا فِيهَا من كَل ؤج بيج 

يبقى الآيات هنا بتتكلم شوف الخطاب» هو معاند إن انت بتتكلم على 
الإحكام والجمال» يبقى الخطاب الدعوي عن خلق الله -سبحانه 
وتعالى- لابد أن يتميز بالكلام عن الإحكام والجمال» يبقى سورة ق 
حتى الدكتور فريد أشار إلى المعنى ذه يُنتَرّع منها مناهج في الدعوة, 
ينتزع منها مناهج في الدعوة, "تَبْصِرَةٌ وَدِكْرَى لَكُلَ عَبْدٍ ميب" ولفظ 
الإنابة هيجي لنا تاني؛ "ورلا مِنَ السّمَاءٍ مَاءَّ مُبَارَكا فََنْبَْنَا به جَنّاتِ 
وَحَبَ حَبّ الخصيد" > والأفعال كلها منسوبة إلى الله -سبحانه وتعالى- قد 
علمناء أنبتناء أنزلناء والله -سبحانه وتعالى- هو الذي يفعل ذلك 
وهذه هي طريقة القرآن» ألا ندشغل بالأسباب» دور الداعية إنه ينزع 
غشاء الأسباب عن الناس» الناس لا يرون إلا السحاب ولا يرون إلا 
النظريات, ولا يرون إلا النبات» دور الداعية؛ إنه زي ما البي -صلى 
الله عليه وسلم- قال يقول الله -سبحانه وتعالی-: "أصبح من عبادي 
مُؤْمِنٌ بي وكَافِرٌ فأمًا مَن قال: مُطِرَْا بل الله ورمن قذلك مُؤْمِنْ 
8 وكافْرٌ بالكؤكب"" > دور الداعية إن ينزع غشاء الأسباب عن 0 





1 صحيح البخاري 

"وَالنَخْلَ باسقاتِ"» يعني برضه انتقاء المناسب للبيئة اللي انت 
بتكلمهاء مين اللي وقف النخل ده كده؟ "وَالنَخْلَ باسقاتِ'» الجمال 
"لا طَلْعٌ نَضِيدٌ” ومرتب ومنظم» النفع والزينة "رقا لَلْعِبَاد وَأَحْيَيْنَا به 
بده ْنَا بعد الختام كَذّلِكَ اروج داياً ودي اتكلمت فيها أظن في 
أول سورة النبأ. دايماً بيجي البعث مع التأمل في الكون, والمفسرين لهم 
طريقتين لماذا يذكر؟ يعني مثلاً فيه برضه البداية القوية "عَم يَكَسَاءَلُونَ 
* عن الا الْعَظِيم" > على القول إن هو البعث مش القرآن 
"الذي هُمْ فيه لفون * كلا سَيَعْلَمُونَ * ي گلا سَيَعْلَمُونَ" 
فجأة نقف نوقف كلام عن البعث شوية, "أ جْعَلٍ الْأَرْضّ مهاد" 
> يعني هنا برضه الكلام عن البعث وبعدين فجأة ثانية, "اقلم 
يَنظْرُوا إل السّمَاء", ليه الكلام بيكون عليه البعث؟ وفجأة نوقف ونروح 
نتدبر في الكون وبعدين نرجع للبعث» ليه؟ فالعلماء هم مسلكين: 
- المسلك الأول بيقول وده الأشهر وده الأقرب التقاطاًء إن يقول 
الذي يقدر على ذلك, يقدر على ذلك. بدليل قال ربنا -سبحانه 
وتعالى-: ذلك اروج الذي أخرج النبات ميت من ميت» بذرة من 
طين» وطلع منها كائن حي. طب ما ربنا قادر إنه يخرج الحي من 

الميت» يبقى ربنا -سبحانه وتعالى- هو الواحد الأحد فقط الذي 
بخرج الميت من الحي والحي من الميت» خلاص؟ ده المعنى الأشهر. 

- المعنى التانن فيه بُعْد شوية بيقول إيه؟ التأمل في الكون -وده مهم 
في النقاش مع الملحدين- التأمل في الكون بيجعلك توقن أن هناك 
إحكاماًء وأن هناك إتقاناً زي كده ما بيسموه دليل الإحكام والإتقان 
والعناية» وإن اللي خلق النبتة دي متوافقة مع الحيوان ده متوافقة مع 
المعدة دي» وان ده بياكل ده وفيه ترتيب» يعني مش بس كل حاجة 
لوحدها حلوة.» عارف مش كل حاجة سليمة بس لوحدهاء لاء ده كل 
حاجة كويسة» ومتوافقة, فالكون متناسق, يعني فيه إحكام وإتقان 
وعناية ورعاية وتناسق» يبقى إذاً فيه إله واحد» اللي عمل كل ده 
فبيقولوا إن إذاً الإحكام ده معقول» يعني عايزك تتأمل كده» اللي بينظر 
في جسم الإنسان, وني الكون بيجد إحكام» وبعدين يبص في حياة 
الناس إيه ده؟ فيه فقير وغني» وفيه ظالم ومظلوم» وفيه افترا وظلم وقتل 
وتشريد وتعذيب وسرقة وخب إيه ده يا جماعة؟ هي الدنيا دي عشوائية 
ولا محكمة؟ يبص للكون وجسم الإنسان يلاقي إحكام» يبص في الدنيا 
يلاقي ظلم وسرقة ومفيش كمال العدل مش ظاهر له مش فاهمه. فيقال 

له إذا معقول الذي أحكم هذا الكون يترك الئاس عبثاً؟ لابد من إكمالٍ 
هذه الحياة ليه؟ تظهر العدل ظاهراً للناس كلهاء فبالتالي هذا الإحكام 
دليل على وجود يوم آخر لإكمال العدل والحساب فيه. 

إذّا ده من أسباب الربط بينهم» ثم قال ربنا -سبحانه وتعالى- استحضر 
الخطاب ما تنساش السياق» من الأول النداء عليهم كأنهم بيقفوا 
وصرخة النداء ق, ثم امجد لهذا القرآن» بعد كده قولتهم الشنيعة اللي 
اتقالت في صيغة إعلامية فيها تعجب» وبعد كده هجوم عليهم؛ قدرة 
ربنا خصوصاً في البعث» قدرة ربنا عموماً في الكون» وبعد ذلك لو انتم 
عايزين تكذبواء م تكذب؟ عموماً "كَدِّبَتْ قَبْلَهُمْ قَوْمُ نوج 
وَأصْحَابُ ب الرس وَعُودُ * وَعَادٌ وَفِرِعَوْنْ وَإِخْوَانُ لوط * وَأَصْحَابُ لك 
وَقَوْمُ تبّع", الرصة دي كده أنا ماشوفتهاش غير في سورة ق» زي ما 
قلت لك قوم نَع هتلاقيها جت في الدخان بس وفي قء الزن جت 
في الفرقان وني ق» 0 
بعضه في السورة, "وَأَصْحَابْ الْأَبْكة وَقَوْمُ تبّع .ك ذب الرْسُل -فإيه 
اللي حصل- فَحَقَّ وَعِيدِ" الذي كانوا و "أفَعَِبنَا بالق الأول" 
يعني هو اللي خلق السماوات والأرض زي ما هييجي في آخر السورة, 

أليس ذلك بقادر على أن يعيد الخلق مرةً أخرى؟ 'أَفَعَيِنا بالق الأول" 
لا لا ده هم مش منكرين القدرة تان هما في لبس, هما في ريبة من خلق 
جديد. 


يبقى إذاً الشوط الأول اللي احنا اتكلمنا عنه النهاردة؛ مقدمة عن 
السورة» صياغة القولة الشنيعة اللي اتكلموا بماء المجوم عليهم 
والإحاطة بحم عن طريق إثبات قدرة الله -سبحانه وتعالى- دليل حسي 
واضح قدامهم» انت بتحط البذرة في الأرض طلعت نبات حي مين 
اللي عمل ده؟ الله -سبحانه وتعالى-, وفي الآخر كأن بتقول له إيه؟ 
عايز تكذب؟ كذب. ولكن سيصيبك ما أصاب مَنْ قبلك والله - 
سبحانه وتعالى - قادر على ذلك. 

نكتفي بإذن الله -سبحانه وتعالى- في هذه الحلقة, أقول قولي هذا 
وأستغفر الله لي ولكم. سبحانك اللهم وبحمدك, أشهد أن لا إله إلا 
أنت أستغفرك وأتوب إليك» والسلام عليكم ورحمة الله وبركاته. 

